אחרי שהבנם מהם היתרונות והחסרונות של נדל"ן מסחרי והחלטתם להשקיע בכזה, מגיע השלב הבא - מציאת הנכס שלכם. למעשה, מציאת נדל"ן מסחרי היא לא שונה בהרבה ממציאת נכס למגורים, וגם במקרה זה עליכם להתחיל לחקור וללמוד אודות האופציות וההזדמנויות הפתוחות עבורכם.
בדיוק כמו בנכס למגורים, לוקיישן הוא הכל - אם אתם קונים חנות, חשוב לבחור בחנות שלא נמצאת בפינה נידחת בקניון או באיזה רחוב צדדי שאין בו אנשים, אלא במיקום אטרקטיבי. בדיוק כמו נכס למגורים, כדאי לרחרח לכיוון הפריפריה וכן גם להבין אילו שכונות חדשות מוקמות, אילו מרכזים עסקיים ומתחמים מסחריים נמצאים בתכנון ואיפה עתידות להופיע הזדמנויות מעניינות. אתם לא רוצים לקנות חנות או משרד שאף אחד לא רוצה לשכור בגלל מיקום בעייתי ועייף, או לחילופין כי יש יותר מדי היצע באזור.
לבסוף, בכל קניה של נדלן מסחרי, מומלץ להתייעץ עם חברות תיווך מתמחות ועורכי דין מקצועיים. אלו יעזרו לכם לזהות את החולשות והחוזקות של הנכס, וכן יסייעו לכם לברר את ייעוד הנכס ולוודא שהוא עונה על הדרישות שלכם.